Държавен вестник, бр. 71, 2011 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  71
Чл. 10. (1) Обучението по чл. 5, ал. 2, т. 2 
и 3 завършва с теоретичен изпит и практи­
чески изпит.
(2) Изпитите се провеждат от комисия, 
която се състои от председател и най-малко 
двама членове. Председателят на комисията е 
хабилитирано лице в областта на техническите 
науки. В комисията могат да бъдат включени 
и външни за висшето училище хабилити­
рани лица, както и изтъкнати специалисти 
от практиката. Съставът на всяка изпитна 
комисия се определя със заповед на ректора 
на висшето училище или на оправомощения 
за това ръководител на основното структурно 
звено, провеждащо обучението.
(3) На лицата, успешно издържали изпитите 
по ал. 1, се издава удостоверение за допъл­
нително обучение.
Чл. 11. Лицата, които не са издържали 
успешно изпитите по чл. 9, ал. 1 и чл. 10, 
ал. 1, имат право на допълнително явяване на 
изпити до 2 пъти в срок от 1 година считано 
от датата на провеждане на изпита.
Чл. 12. (1) Периодичното обучение по чл. 5, 
ал. 2, т. 4 завършва с изпит под формата на 
комплексен тест върху изучаваните учебни 
дисциплини.
(2) На лицата, успешно издържали изпита 
по ал. 1, се издава удостоверение за допъл­
нително обучение.
Чл. 13. Съдържанието на свидетелствата 
за професионална квалификация и на удос­
товеренията за допълнително обучение се 
определя съответно съгласно чл. 8, ал. 2 и 
чл. 12, ал. 2 от Наредбата за държавните 
изисквания към съдържанието на основните 
документи, издавани от висшите училища, 
приета с ПМС № 215 от 2004 г. (обн., ДВ, 
бр. 75 от 2004 г.; изм., бр. 10, 39 и 79 от 2009 г. 
и бр. 33 от 2011 г.).
Чл. 14. Дубликати на свидетелства за 
професионална квалификация и на удостове­
рения за допълнително обучение се издават 
по реда на чл. 5 от Наредбата за държавните 
изисквания към съдържанието на основните 
документи, издавани от висшите училища.
Допълнителна разпоредба
§ 1. Тази наредба въвежда изисквания 
на Директива 2006/126/ЕО на Европейския 
парламент и на Съвета от 20 декември 2006 г. 
относно свидетелствата за управление на 
превозни средства (OB L 403, 30.12.2006 г.).
Преходни и заключителни разпоредби
§ 2. Наредбата се издава на основание 
чл. 153, т. 3 от Закона за движението по 
пътищата и е съгласувана с министъра на 
транспорта, информационните технологии и 
съобщенията.
§ 3. Лицата, които притежават удостове­
рения за професионална квалификация за 
провеждане на изпити на кандидатите за при­
добиване на правоспособност за управление 
на МПС, издадени до влизане в сила на тази 
наредба, запазват правата си, като подлежат на 
контрол за спазване на изискванията относно 
осигуряване на качеството съгласно чл. 29а 
от Наредба № 38 от 2004 г. за условията и 
реда за провеждането на изпитите на канди­
дати за придобиване на правоспособност за 
управление на МПС и реда за провеждане на 
проверочните изпити. 
§ 4. Наредбата влиза в сила от деня на 
обнародването є в „Държавен вестник“. 
Министър: С. Игнатов
10387
НАРЕДБА № 4 
от 3 септември 2011 г. 
за условията и реда за финансово подпомагане 
на младежки дейности
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят условията и 
редът за финансово подпомагане на младежки 
дейности на национално ниво.
Чл. 2. Националният център „Европейски 
младежки програми и инициативи“ изпълнява, 
координира и подпомага национална програма 
за младежта, наричана по-нататък „програма“.
Чл. 3. Програмата се приема от Министер­
ския съвет и средствата за нейното изпълнение 
се осигуряват в рамките на определените 
бюджетни средства в съответната година.
Чл. 4. Информацията и документите за 
програмата са публични и се предоставят чрез:
1. интернет страницата на Министерството 
на образованието, младежта и науката; 
2. интернет страницата на Национален 
център „Европейски младежки програми и 
инициативи“;
3. по електронен път, в случай че същест­
вува пречка предоставянето на информация 
да се осъществи по реда на т. 1 и 2.
Г л а в а  в т о р а
УСЛОВИЯ И РЕД ЗА ФИНАНСОВО 
ПОДПОМАГАНЕ
Раздел I
Условия за кандидатстване и финансиране 
на проекти
Чл. 5. По програмата се финансират 
организации, регистрирани по Закона за 
юридическите лица с нестопанска цел за 
осъществяване на дейност в обществена полза